**Līgums Nr. FM VID 2025/105**

***“*****Mācības darba aizsardzības jomā*”***

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, kura vārdā saskaņā ar \_\_\_\_\_\_\_\_\_\_\_\_\_\_\_\_ rīkojas\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs vai VID ), no vienas puses, un

**\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/105 “Mācības darba aizsardzības jomā” rezultātiem, noslēdz šādu līgumu, (turpmāk – Līgums):

1. **Līguma priekšmets**
	1. Pakalpojuma sniedzējs, saskaņā ar Līgumu un tā pielikumiem, nodrošina Pasūtītāja darbiniekiem un ierēdņiem (turpmāk – Dalībnieki) mācības darba aizsardzības jomā (turpmāk – Mācības) šādos kursos:
		1. kurss “Drošības prasības, veicot darbus elektroietaisēs”;
		2. kurss “Elektroiekrāvēja un autoiekrāvēja vadīšana, teorija un prakse (sākotnējs kurss)”;
		3. kurss “Elektroiekrāvēja un autoiekrāvēja vadīšana, teorija (atkārtots kurss)”, (turpmāk katrs Līguma 1.1.apakšpunktā norādītais kurss – Mācību kurss, kopā – Mācību kursi).
2. **Līguma summa un norēķinu kārtība**
	1. Līguma kopējā summa ir **11 157,02 EUR** (vienpadsmit tūkstoši viens simts piecdesmit septiņi euro, 02 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
	2. Līguma kopējā summā irietvertas Mācību izmaksas saskaņā ar Līguma 2.pielikumā norādītajām cenām.
	3. Līguma 2.pielikumā norādītajās cenās ir iekļautas visas izmaksas, kas saistītas ar Mācību nodrošināšanu, darbaspēka un transporta izdevumiem, nepieciešamo palīgmateriālu izmantošanas izmaksas, metodisko materiālu sagatavošanas, pavairošanas un izsniegšanas izmaksas, izmaksas, kas saistītas ar mācību telpu nodrošināšanu (ja Mācības notiek Pakalpojuma sniedzēja nodrošinātās telpās), izmaksas, kas saistītas ar mācībām nepieciešamo tehnisko nodrošinājumu, nodokļiem, izņemot PVN, nodevām, izmaksas nepieciešamo atļauju iegūšanai no trešajām personām un citas ar Līguma savlaicīgu un kvalitatīvu izpildi saistītas izmaksas.
	4. Pasūtītājs veic samaksu par īstenoto/-ajiem un no Pasūtītāja puses pieņemto/-ajiem Mācību kursu/-iem ar pārskaitījumu uz Pakalpojuma sniedzēja norādīto bankas norēķinu kontu saskaņā ar Līguma 2.pielikumā norādītajām cenām, atbilstoši attiecīgā/-o Mācību kursa/-u izmaksām, 30 (trīsdesmit) dienu laikā pēc tam, kad Līguma 7.1.1. apakšpunktā un 7.1.2.apakšpunktā noteiktās Pušu pilnvarotās personas ir parakstījušas īstenotā/-o Mācību kursa/-u nodošanas-pieņemšanas aktu un Pasūtītājs saņēmis no Pakalpojuma sniedzēja rēķinu.
	5. Pakalpojuma sniedzējs iesniedz Pasūtītājam rēķinu 10 (desmit) dienu laikā pēc tam, kad Pušu pilnvarotās personas ir parakstījušas īstenotā/-o Mācību kursa/-u nodošanas-pieņemšanas aktu. Pakalpojuma sniedzējs sagatavo un iesniedz rēķinus Pasūtītājam kā strukturētu elektronisko rēķinu (turpmāk - e-rēķins) atbilstoši normatīvo aktu prasībām un nosūta to Pasūtītājam uz e-Adresi EINVOICE\_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz e-Adresi EINVOICE\_VID@90000069281.
	6. Pasūtītāja pilnvarotā persona var neparakstīt Līguma 3.16.apakšpunktā minēto īstenotā/-o Mācību kursa/-u nodošanas-pieņemšanas aktu un neveikt samaksu par īstenoto/-iem Mācību kursu/iem, ja Pakalpojuma sniedzējs Mācības nav veicis saskaņā ar Līguma un tā pielikumu noteikumiem.
	7. Pasūtītājam nav pienākums izlietot visu Līguma 2.1.apakšpunktā minēto Līguma summu, saņemot mācības Līgumā noteiktā kārtībā.
	8. Ja piemēroto sankciju dēļ Pasūtītājam nav tiesības veikt samaksu Pakalpojuma sniedzējam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 7.6.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
3. **Pakalpojuma sniegšanas kārtība**
	1. Pakalpojuma sniedzējs veic Dalībnieku Mācības saskaņā ar Līguma 7.1.1.apakšpunktā noteiktās Pasūtītāja pilnvarotās personas iesniegtu sarakstu, kurā norādīts Dalībnieku skaits konkrētajā Mācību kursā un Pasūtītāja noteikto Dalībnieku Mācību veidu atbilstoši Līguma 3.2.apakšpunktam.
	2. Pakalpojuma sniedzējs, pēc atsevišķa Pasūtītāja pilnvarotās personas elektroniska pieteikuma nosūtīšanas, nodrošina vienu vai vairākus šādus Dalībnieku Mācību veidus:
		1. grupu mācības:

3.2.1.1. mācību kursā “Drošības prasības, veicot darbus elektroietaisēs” 1 (vienā) grupā līdz 12 (divpadsmit) Dalībniekiem;

3.2.1.2. mācību kursā “Elektroiekrāvēja un autoiekrāvēja vadīšana, teorija un prakse (sākotnējs kurss)” 1 (vienā) grupā līdz 12 (divpadsmit) Dalībniekiem;

3.2.1.3. mācību kursā “Elektroiekrāvēja un autoiekrāvēja vadīšana, teorija (atkārtots kurss)” - mācības tiek organizējamas e-vidē pēc pieprasījuma. Minimālais dalībnieku skaits grupā nav noteikts, Pakalpojuma sniedzējs spēj nodrošināt mācības e-vidē līdz pat 100 (viens simts) dalībniekiem vienlaikus. Mācību kursam jābūt izstrādātam tā, lai pēc tā noslēguma mācību dalībniekam ir iespēja saņemt elektroiekrāvēja un autoiekrāvēja vadītāja apliecību.

Tiesības izvēlēties Mācību veidu ir Pasūtītajam. Pakalpojuma sniedzējam ir saistošs Pasūtītāja pilnvarotās personas noteiktais Dalībnieku Mācību veids konkrētajā kursā.

* 1. Pakalpojuma sniedzējs 10 (desmit) darba dienu laikā no dienas, kad Pasūtītāja pilnvarotās personas, kas noteikta Līguma 7.1.1.apakšpunktā, nosūta Pakalpojuma sniedzējam sarakstu, kurā norādīts Dalībnieku skaits konkrētajā Mācību kursā, Pakalpojuma sniedzējs sagatavo un elektroniski saskaņo ar Pasūtītāja pilnvaroto personu, kas noteikta Līguma 7.1.2.apakšpunktā, Mācību kursu grafiku (datums, laiks, norises vieta, mācību īstenošanas veids) 2025.gadam.
	2. Mācību kursu grafiku (datums, laiks, norises vieta, mācību īstenošanas veids) 2026. un 2027.gadam, Pakalpojumu sniedzējs sagatavo un elektroniski saskaņo ar Pasūtītāja pilnvaroto personu, kas noteikta Līguma 7.1.2.apakšpunktā, līdz katra attiecīgā gada 15.janvārim.
	3. Pakalpojuma sniedzējs veic Mācības Pasūtītāja darba dienās laika periodā no plkst.9.00 līdz plkst.17.00, atbilstoši savstarpēji saskaņotam Mācību grafikam (Mācību īstenošanas veids, datums, laiks, norises vieta, Dalībnieku saraksts) un atbilstoši konkrētajai Mācību kursa programmai. Vienas Mācību dienas ilgums ne ilgāks kā 8 (astoņas) akadēmiskās stundas (1 (viena) akadēmiskā stunda atbilst 45 (četrdesmit piecām) minūtēm), neieskaitot pārtraukumu un reģistrācijas laiku.
	4. Pakalpojuma sniedzējs apņemas informēt Pasūtītāju par jebkādām Mācību grafika izmaiņām ne vēlāk kā 5 (piecas) darba dienas pirms konkrētā Mācību kursa sākuma. Izmaiņas Mācību grafikā savstarpēji vienojoties elektroniski apstiprina Pušu pilnvarotās personas. No Pasūtītāja puses šīs izmaiņas apstiprina Pasūtītāja pilnvarotā persona, kas noteikta Līguma 7.1.2.apakšpunktā.
	5. Pakalpojuma sniedzējs apņemas veikt Mācības saskaņā ar Līguma 1.pielikumā pievienoto attiecīgā Mācību kursa programmu.
	6. Mācību norises vieta pēc Pasūtītāja izvēles ir:
		1. Mācību “Drošības prasības, veicot darbus elektroietaisēs” teorētiskā daļa organizējama klātienē VID telpās Rīgā un/vai Latgalē un/vai Kurzemē, vai attālināti kādā no tiešsaistes sanāksmju platformām (MS Teams vai Zoom);
		2. Mācību **“**Elektroiekrāvēja/autoiekrāvēja vadīšana, teorija un prakse (sākotnējs kurss)” teorētiskā daļa organizējama klātienē VID telpās Rīgā un/vai Latgalē un/vai Kurzemē, vai attālināti kādā no tiešsaistes sanāksmju platformām (MS Teams vai Zoom), praktisko daļu Pakalpojuma sniedzējs nodrošina VID muitas kontroles punktos Rīgā un/vai Latgalē un/vai Kurzemē uz VID muitas kontroles punktos esošajiem elektroiekrāvējiem/autoiekrāvējiem;
		3. Mācības “Elektroiekrāvēja/autoiekrāvēja vadīšana, teorija (atkārtots kurss)” tiek organizētas attālināti Pakalpojuma sniedzēja nodrošinātā e-vidē (speciāli izstrādātā e-mācību sistēmā, piemēram, Moodle vidē). Mācības paredzētas VID nodarbinātajiem, kuriem jau ir elektroiekrāvēja/autoiekrāvēja vadītāja apliecība. Pakalpojuma sniedzējs spēj nodrošināt mācības e-vidē līdz pat 100 (viens simts) Dalībniekiem vienlaikus.

Tiesības izvēlēties Mācību norises vietu ir Pasūtītajam, Pakalpojuma sniedzējam ir saistošs Pasūtītāja pilnvarotās personas noteiktā Mācību īstenošanas vieta konkrētajā kursā.

* 1. Pakalpojuma sniedzējs Mācības īsteno latviešu valodā.
	2. Pakalpojuma sniedzējs apņemas nodrošināt, ka Līguma izpildes laikā īstenoto Mācību kursu saturs būs saskaņā ar saistošo spēkā esošo normatīvo aktu nosacījumiem.
	3. Pakalpojuma sniedzējs nodrošina Mācību norisi, vada Mācību nodarbības atbilstoši Līgumā noteiktajai attiecīgā Mācību kursa programmai, piereģistrē Mācību Dalībniekus dalībnieku reģistrācijas veidlapās.
	4. Pakalpojuma sniedzējs nodrošina Mācību Dalībniekus ar kvalitatīvām lekcijām, izdales materiāliem latviešu valodā katram klātienes kursa Dalībniekam atbilstoši Mācību kursa programmām.
	5. Pēc katra Mācību kursa pabeigšanas Pakalpojuma sniedzējs:

3.13.1.izsniedz katram Mācību kursa Dalībniekam:

3.13.1.1. Mācību kursa “Drošības prasības, veicot darbus elektroietaisēs” pabeigšanas katram dalībniekam tiek izsniegts dokuments, atbilstoši Ministru kabineta 2013.gada 8.oktobra Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” 3.pielikuma paraugam;

3.13.1.2. pēc mācību kursa “Elektroiekrāvēja un autoiekrāvēja vadīšana, teorija un prakse (sākotnējs kurss)” elektroiekrāvēja un autoiekrāvēja operatora apliecība ar derīguma termiņu uz nenoteiktu laiku;

3.13.1.3. pēc mācību kursa “Elektroiekrāvēja un autoiekrāvēja vadīšana, teorija (atkārtots kurss)” jauna elektroiekrāvēja un autoiekrāvēja operatora apliecība ar derīguma termiņu uz nenoteiktu laiku;

3.13.4. katra mācību kursa noslēgumā - dokuments par piedalīšanos Mācību kursā.

3.13.5. katra mācību kursa noslēgumā iesniedz Pasūtītājam kursu Dalībnieku izsniegto dokumentu sarakstu un Dalībnieku reģistrācijas lapu kopijas.

* 1. Pasūtītājs organizē un nodrošina Mācību Dalībnieku ierašanos uz Mācībām.
	2. Pasūtītājam ir tiesības kontrolēt Mācību kvalitāti, veicot mācību kursu novērošanu (hospitāciju).
	3. Pakalpojuma sniedzējs pēc katra īstenotā Mācību kursa 5 (piecu) darba dienu laikā iesniedz Pasūtītājam nodošanas-pieņemšanas aktu par īstenoto/-tajiem Mācību kursu/-iem. Nodošanas-pieņemšanas aktā tiek norādīta šāda informācija: Mācību kursa nosaukums, norises vieta, norises laiks, Mācību kursa Dalībnieki, Mācību īstenošanas veids, Mācību grafiks/ programma ir/nav izpildīti norādītajos termiņos, darbu izpildes kavējums stundās/dienās un Līgumā paredzētais līgumsoda piemērošanas punkts, kopējā summa, kas Pasūtītājam jāmaksā Pakalpojuma sniedzējam. Nodošanas-pieņemšanas aktam jāpievieno Dalībnieku reģistrācijas lapas oriģināls vai kopija (ja mācības notiek tiešsaistē, tad tiek pievienots kursa grupas ekrānšāviņš), sarakstus ar informāciju par nodrošinātajiem Mācību kursiem un Dalībniekiem izsniegto dokumentu sarakstu. Pakalpojuma sniedzējs vienā nodošanas-pieņemšanas aktā var iekļaut informāciju par vienu vai vairākiem īstenotajiem Mācību kursiem.
	4. Ja Pasūtītāju neapmierina īstenotā Mācību kursa/-u kvalitāte vai īstenotais Mācību kurss/-i neatbilst Līguma noteikumiem, tas neparaksta īstenoto Mācību nodošanas-pieņemšanas aktu un Pasūtītāja pilnvarotā persona, kas noteikta Līguma 7.1.1.apakšpunktā, 5 (piecu) darba dienu laikā elektroniski nosūta Līguma 7.1.2.apakšpunktā noteiktajai Pakalpojuma sniedzēja pilnvarotajai personai pamatotu elektronisku pretenziju un Puses risina strīdu savstarpēju pārrunu ceļā.
	5. Pakalpojuma sniedzējs izbeidz Mācību kursa/-u īstenošanu nekavējoties pēc Pasūtītāja pilnvarotās personas, kas noteikta Līguma 7.1.1.apakšpuntkā, elektroniska paziņojuma par Mācību kursa/-u izbeigšanas saņemšanas. Šajā apakšpunktā minētajā gadījumā Pušu pilnvarotās personas paraksta Mācību kursa/-u programmā faktiski īstenoto Mācību nodošanas – pieņemšanas aktu saskaņā ar Līguma 3.16.apakšpunktu un Pasūtītājs norēķinās par faktiski īstenotajām Mācībām.
	6. Pakalpojuma sniedzējs nodrošina, ka Mācību kursu pasniegšanā tiks pieaicināti speciālisti/ pasniedzēji, kas saskaņā ar normatīvo aktu prasībām ir tiesīgi pasniegt attiecīgos mācību kursus. Pasūtītāja pilnvarotajai personai ir tiesības elektroniski pieprasīt Pakalpojuma sniedzēja Mācību kursa īstenošanā piesaistīto specialistu/pasniedzēju nomaiņu, ja Pasūtītāju neapmierina pasniedzēju darba produktivitāte, darba kvalitāte vai citi apstākļi.
1. **Pušu atbildība**
	1. Par Līguma noteikumu neizpildi vai nepienācīgu izpildi, Puses ir atbildīgas Līgumā un Latvijas Republikas normatīvajos aktos noteiktajā kārtībā.
	2. Par Līgumā noteiktajā kārtībā saskaņotā/-o Mācību grafika neievērošanu, Pakalpojuma sniedzējs maksā Pasūtītājam līgumsodu 100,00 EUR (viens simts *euro un 00 centu*) apmērā par katru tādu konstatēto gadījumu.
	3. Par Līguma 1.pielikumā noteikto Mācību kursa/-u programmas neievērošanu, Pakalpojuma sniedzējs maksā Pasūtītājam līgumsodu 300,00 EUR (trīs simti *euro* un 00 centu) apmērā par katru tādu gadījumu.
	4. Ja Pasūtītājs nenorēķinās ar Pakalpojuma sniedzēju Līguma 2.4.apakšpunktā noteiktajā termiņā, Pasūtītājs maksā Pakalpojuma sniedzējam līgumsodu 0,1 % (viena desmitdaļa procenta) apmērā no nesamaksātās summas bez PVN par katru kavējuma dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no savlaicīgi nesamaksātās summas bez PVN.
	5. Par Līguma 3.10.apakšpunktā noteiktā nosacījumu neievērošanu, Pakalpojuma sniedzējs maksā Pasūtītājam līgumsodu 100,00 EUR (viens simts *euro* un 00 centu) apmērā par katru tādu konstatētu gadījumu.
	6. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
	7. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	8. Līgumsoda samaksa neatbrīvo Puses no pārējo līgumsaistību izpildes.
	9. Par Līgumā noteikto nosacījumu pārkāpumu Pasūtītājs Pakalpojuma sniedzējam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Pakalpojuma sniedzējam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītāja maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu - vienā mēnesī, ja līgumsoda apmērs nepārsniedz 1000 EUR (vienu tūkstoti *euro*).
	10. Gadījumā, ja Pakalpojuma sniedzējs neveic aprēķinātā līgumsoda samaksu Līguma 4.9. apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
2. **Līguma darbības termiņš**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Pakalpojuma sniedzējs veic Mācības laika periodā no Līguma noslēgšanas līdz brīdim, kad iestājies viens no šādiem nosacījumiem (atkarībā no tā, kurš nosacījums iestājas pirmais):
		1. ir iestājies 2027. gada 17. decembris;
		2. Pasūtītājs ir izlietojis Līguma 2.1. apakšpunktā norādīto kopējo Līguma summu.
	3. Līgums ir spēkā līdz Pušu saistību pilnīgai izpildei.
	4. Pusēmir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei*.*
	5. Pasūtītājam ir tiesības vienpusēji izbeigt Līguma darbību, vismaz 1 (vienu) darbdienu iepriekš rakstiski paziņojot par to Pakalpojuma sniedzējam:

## ja atbilstoši Starptautisko un Latvijas Republikas nacionālo sankciju likumam Līguma 7.6.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

## ja uz IZPILDĪTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

1. **Nepārvarama vara**

6.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

6.2. Par nepārvaramu varu netiek uzskatīti Pakalpojuma sniedzēja pasniedzēju nepieejamība darba nespējas vai citu iemeslu dēļ, kā arī Pakalpojuma sniedzēja mācību telpu nepieejamības to noslogotības dēļ.

6.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

6.4. Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

6.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**7. Citi noteikumi**

7.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

7.1.1. no Pasūtītāja puses: veikt pasūtījumus, tajā skaitā nosūtīt Līguma 3.1.apakšpunktā noteiktos Dalībnieku sarakstus, jautājumos, kas saistīti ar Līgumā paredzēto pieņemšanas-nodošanas aktu parakstīšanu un citu Līgumā noteikto darbību veikšanu - VID Personālvadības pārvaldes Personāla plānošanas un attīstības daļas vadītāja Ineta Bernāne (t.: +(371) 67122621, e-pasts: Ineta.Bernane@vid.gov.lv) vai VID Personālvadības pārvaldes Personāla plānošanas un attīstības daļas vadītājas vietniece Zane Dzelme (t.: +(371) 67122653, e-pasts: Zane.Dzelme@vid.gov.lv);

7.1.2. no Pakalpojuma sniedzēja puses atbildīgais par mācībam “Elektroiekrāvēja un autoiekrāvēja vadīšana, teorija un prakse (sākotnējs kurss)” un **“**Elektroiekrāvēja/autoiekrāvēja vadīšana, teorija (atkārtots kurss)” *-*  \_\_\_\_\_\_\_\_\_\_\_\_ No pakalpojumu sniedzēja puses, atbildīgais par mācībām ‘’Drošības prasības, veicot darbus elektroietaisēs’’ \_\_\_\_\_\_\_\_\_\_\_.

* 1. Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.
	2. Pēc Līguma parakstīšanas visu iepriekšējo pārrunu rezultāti un sarakste zaudē spēku.
	3. Ja kādai no Pusēm tiek būtiski mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minētos paziņojumus no Pasūtītāja puses ir tiesīgs parakstīt VID Personālvadības pārvaldes direktors vai viņa prombūtnes laikā persona, kura viņu aizvieto.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Pakalpojuma sniedzējs brīdina Pasūtītāju par šādu apstākļu iestāšanos 1 (vienu) mēnesi iepriekš.
	5. Pakalpojuma sniedzējs 2 (divu) darba dienu laikā rakstveidā informē Pasūtītāju:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pakalpojuma sniedzējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Pakalpojuma sniedzējadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Pakalpojuma sniedzēja darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Pakalpojuma sniedzējs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	6. Pakalpojuma sniedzējs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	7. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā saskaņā ar Latvijas Republikas normatīvajiem aktiem.
	8. Jebkāda informācija par datiem, kurus viena Puse nodod otrajai Pusei, ir konfidenciāla un tā vai tās saturs nevar tikt atklāta trešajai pusei un tikt izmantota citiem mērķiem bez otrās Puses rakstiskas piekrišanas.
	9. Par Līguma grozījumiem un papildinājumiem, izņemot Līguma 7.4.apakšpunktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
	10. Līgums un tā pielikumi sagatavoti latviešu valodā elektroniska dokumenta veidā un parakstīti ar drošu elektronisko parakstu.

**Pušu rekvizīti**

|  |  |  |
| --- | --- | --- |
|  **Pasūtītājs:****Valsts ieņēmumu dienests** Talejas iela 1, Rīga, LV-1978, Latvija NMR kods: 90000069281PVN maksātāja Nr. LV90000069281Tālr.: 67122689e-pasts: vid@vid.gov.lveAdrese: AktīvaNorēķinu rekvizīti: Valsts kaseKods: TRELLV22Konta Nr.: LV26TREL2130056037000 | **Pakalpojuma sniedzējs:****\_\_\_\_\_\_\_\_\_\_\_\_\_**Adrese:Reģ.Nr. PVN maksātāja Nr.Tālr.: e-pasts: eAdrese:Norēķinu rekvizīti: AS Kods:Konta Nr.:  |  |
| Ģenerāldirektor\_  | \_\_\_\_\_\_\_\_\_\_\_\_\_\_\_\_\_ |  |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

**Nr. FM VID 2025/105**

**Mācību kursu programmas**

**Valsts ieņēmumu dienests**, kura vārdā saskaņā ar \_\_\_\_\_\_\_\_\_\_\_\_\_\_\_\_ rīkojas\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs vai VID ), no vienas puses, un

**\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/105 “Mācības darba aizsardzības jomā” rezultātiem, vienojas par šādām Mācību kursu programmām:

**“Drošības prasības, veicot darbus elektroietaisēs”**

**Mācību mērķis:**

Nodrošināt, ka nodarbinātie, kuri veic darbus zemsprieguma (spriegums, kurš nepārsniedz 1000V maiņsprieguma un 1500V līdzsprieguma) elektroietaisēs, ir iepazīstināti ar iespējamajiem riskiem un darba aizsardzības prasībām, veicot darbus elektroietaisēs, un spēj strādāt atbilstoši.

**Sasniedzamais rezultāts:**

Dalībnieki ir iepazīstināti ar normatīvo aktu prasībām, spēj tiesiski un droši veikt darbus elektroietaisēs.

**Iekļaujamās tēmas:**

1. Elektriskās strāvas iedarbība uz cilvēka organismu;
2. Prasības elektroiekārtu un elektroietaišu apkalpojošam personālam;
3. Telpu klasifikācija pēc to elektrobīstamības;
4. Elektroietaisēs lietojamo individuālo elektroaizsardzības līdzekļu izvēle un lietošana;
5. Elektrodrošības prasības sprādzienbīstamās ugunsbīstamās zonās;
6. Tehniskie pasākumi elektrodrošības garantēšanai, veicot elektroiekārtu remontu un tehnisko apkopi;
7. Organizatoriskie pasākumi elektrodrošības garantēšanai, strādājot elektroietaisēs;
8. Rokas elektroinstrumentu pareiza ekspluatēšana;
9. Pirmās palīdzības sniegšana cietušajiem no elektriskās strāvas iedarbības.

**Mācību kursa ilgums:** 8 akadēmiskās stundas (1 dienu kurss)

1 akadēmiskās stundas ilgums ir 45 (četrdesmit piecas) minūtes.

 **“Elektroiekrāvēja un autoiekrāvēja vadīšana, teorija un prakse**

**(sākotnējs kurss)”**

**Mācību mērķis:**

1. Iepazīstināt ar elektroiekrāvēja un autoiekrāvēja uzbūvi, vadību, apkopi un drošības prasībām.
2. Nodrošināt elektroiekrāvēja un autoiekrāvēja vadīšanas un operāciju veikšanas praksi.

**Sasniedzamais rezultāts:**

Dalībnieki ir iepazinušies ar elektroiekrāvēja un autoiekrāvēja uzbūvi, vadību, apkopi un drošības prasībām, spēj to vadīt un veikt darbības.

**Programma:**

1. Elektroiekrāvēja un autoiekrāvēja uzbūve.
2. Vadības aparatūra.
3. Darba iekārta.
4. Tehniskā apkope.
5. Drošības prasības.
6. Elektroiekrāvēja akumulatoru pareiza uzlāde un būtiskās kļūdas to uzlādē.
7. Elektroiekrāvēja un autoiekrāvēja praktiskā vadīšana un operāciju veikšana.

**Mācību kursa ilgums:** 8 akadēmiskās stundas (1 dienu kurss)

1 akadēmiskās stundas ilgums ir 45 (četrdesmit piecas) minūtes.

**“Elektroiekrāvēja un autoiekrāvēja vadīšana, teorija (atkārtots kurss)”**

**Mācību mērķis:**

Atjaunot zināšanas par elektroiekrāvēja/autoiekrāvēja uzbūvi, vadību, apkopes un drošības prasībām. Mācības paredzētas nodarbinātajiem, kuriem ir iepriekš iegūta elektroiekrāvēja/autoiekrāvēja vadītāja apliecība un nepieciešams to atjaunot.

**Sasniedzamais rezultāts:**

Dalībnieki ir atjaunojuši zināšanas par elektroiekrāvēja un autoiekrāvēja uzbūvi, vadību, apkopi un drošības prasībām

**Programma:**

1. Elektroiekrāvēja un autoiekrāvēja uzbūve.
2. Vadības aparatūra.
3. Darba iekārta.
4. Tehniskā apkope.
5. Drošības prasības.

**Mācību kursa ilgums:** 2 akadēmiskās stundas

1 akadēmiskās stundas ilgums ir 45 (četrdesmit piecas) minūtes.

**Pušu paraksti**

|  |  |
| --- | --- |
| **Pasūtītājs:** **Valsts ieņēmumu dienesta**Ģenerāldirektor\_  | **Pakalpojuma sniedzējs:****\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**2.pielikums**

**Nr. FM VID 2025/105**

**Mācību kursu cenas**

**Valsts ieņēmumu dienests**, kura vārdā saskaņā ar \_\_\_\_\_\_\_\_\_\_\_\_\_\_\_\_ rīkojas\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/105 “Mācības darba aizsardzības jomā” rezultātiem, vienojas par šādām Mācību kursu cenām:

|  |  |
| --- | --- |
| **Kursa nosaukums** | **Cena par 1 (vienu) grupu, nodrošinot teoriju un praksi VID muitas kontroles punktos, EUR bez PVN** |
| **Rīga** | **Latgale** | **Kurzeme** |
| Mācības “Drošības prasības, veicot darbus elektroietaisēs”. *Mācību kurss 8 akadēmiskās stundas*  |  |  |  |
| “Elektroiekrāvēja un autoiekrāvēja vadīšana, teorija un prakse (sākotnējs kurss)”.*Mācību kurss 8 akadēmiskās stundas*  |  |  |  |

*2.tabula*

|  |  |
| --- | --- |
| **Kursa nosaukums** | **Cena par 1 (vienu) grupu tiešsaistē, EUR bez PVN** |
| Mācības **“**Elektroiekrāvēja/autoiekrāvēja vadīšana, teorija (atkārtots kurss)”*Mācību kurss 2 akadēmiskās stundas* |  |

**Pušu paraksti:**

|  |  |
| --- | --- |
| **Pasūtītājs:** **Valsts ieņēmumu dienesta**Ģenerāldirektor\_  | **Pakalpojuma sniedzējs:****\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

3.pielikums

FM VID 2025/105

**Speciālisti un tiem izvirzītās minimālās prasības**

**Valsts ieņēmumu dienests**, kura vārdā saskaņā ar \_\_\_\_\_\_\_\_\_\_\_\_\_\_\_\_ rīkojas\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs vai VID ), no vienas puses, un

**\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_, (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz publiskā iepirkuma Nr. FM VID 2025/105 “Mācības darba aizsardzības jomā” rezultātiem, vienojas par šādiem speciālistiem, kuri vadīs mācību Nodarbības un tiem izvirzāmām minimālām prasībām:

|  |  |  |
| --- | --- | --- |
| **Nr.****p.k.** | **Speciālistam izvirzītās minimālās prasības** | **Speciālista/-u vārds, uzvārds** |
| 1. | - 3 (trīs) gadu laikā katru gadu ir nodrošinājis vismaz 5 (piecu) mācību grupu mācības klātienē un/vai e-vidē;- Mācību kursa “Drošības prasības, veicot darbus elektroietaisēs” izglītība enerģētikas vai elektrotehnikas jomā;- Mācību kursa “Elektroiekrāvēja/ autoiekrāvēja vadīšana, teorija un prakse” tiesībās strādāt ar elektroiekrāvēju/autoiekrāvēju. |  |

**Pušu rekvizīti**

**Pasūtītājs: Pakalpojuma sniedzējs:**

**Valsts ieņēmumu dienests** **\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| Ģenerāldirektor\_ \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_ |

DOKUMENTS IR ELEKTRONISKI PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU